b'\n_START_ARTICLE_\nVictor Deguise\n_START_SECTION_\nKarriere\n_START_PARAGRAPH_\nDeguise gik ind i den belgiske h\xc3\xa6r i 1874 som l\xc3\xb8jtnant i ingeni\xc3\xb8rtropperne. I 1888 blev han udpeget til professor i f\xc3\xa6stningsbyggeri ved det kongelige belgiske milit\xc3\xa6rakademi. Mellem 1909 og 1911 var han chef for ingeni\xc3\xb8rtropperne i Bruxelles. Mellem 1911 og 1914 var han direkt\xc3\xb8r for 3. direkt\xc3\xb8r for 3. milit\xc3\xa6rdistrikt i Belgien med ansvar for bef\xc3\xa6stninger.\n_START_SECTION_\n1. Verdenskrig\n_START_PARAGRAPH_\nEfter udbruddet af 1. verdenskrig var han milit\xc3\xa6rguvern\xc3\xb8r i den vigtige by Antwerpen, som p\xc3\xa5 dette tidspunkt var den 3. st\xc3\xb8rste havneby i Verden. Efter det tyske angreb p\xc3\xa5 Belgien den 4. august 1914 fik han af kong Albert 1. af Belgien - den \xc3\xb8verstkommanderende for h\xc3\xa6ren - ordre til at holde Antwerpen med alle midler._NEWLINE_Den belgiske h\xc3\xa6r trak sig tilbage til den nationale skanse den 20. august 1914, hvorfra den foretog to udfald ud af Antwerpen for at tvinge den tyske h\xc3\xa6r til at ans\xc3\xa6tte flere tropper til belejringen og for at genere fjendens kommunikationslinjer under slaget ved Marne. Den egentlige belejring af Antwerpen begyndte den 28. september, der der efter belejringen af Maubeuge var sv\xc3\xa6rt belejringsskyts til r\xc3\xa5dighed. Det lykkedes Deguise at modst\xc3\xa5 beslutsomme tyske angreb indtil begyndelsen af oktober, og muliggjorde s\xc3\xa5ledes at betydelige belgiske og britiske styrke kunne undslippe til Nieuwpoort. Men da de sv\xc3\xa6re tyske belejringskanoner (s\xc3\xa5som Dicke Bertha) gjorde hans stilling umulig at holde, blev han tvunget til at overgive byen den 10. oktober 1914. Det lykkedes ham at undslippe til det ligeledes neutrale Holland, sammen med mange af sine tropper, hvor han var interneret indtil krigens slutning.'